作者:万俟詠
標題:別瑤姬慢・憶瑤姬
內容:可惜香紅。又一番驟雨，幾陣狂風。霎時留不往，便夜來和月，飛過簾櫳。離愁未了，酒病相仍，便堪此恨中。片片隨、流水斜陽去，各自西東。又還是、九十春光，誤雙飛蝶，並採遊峰。人生能幾許，細算來何物，得似情濃。沈腰暗減，潘鬢先秋，寸心不易供。望暮雲、千里沈沈障翠峰。